สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจประจำวันที่ 1 ต.ค.58
1 ต.ค. 2558

– เงินเยนอยู่ที่ระดับ 120.09 เยน/ดอลลาร์ จากช่วงเช้าที่ระดับ 120.18 เยน/ดอลลาร์
– เงินยูโรอยู่ที่ระดับ 1.1151 ดอลลาร์/ยูโร จากช่วงเช้าที่ระดับ 1.1161 ดอลลาร์/ยูโร
– ดัชนี SET ปิดวันนี้ที่ระดับ 1,345.15 จุด ลดลง 3.85 จุด หรือ 0.29% มูลค่าการซื้อขาย 29,223.85 ล้านบาท
– สรุปปริมาณการซื้อขายรายกลุ่ม ต่างชาติซื้อสุทธิ 188.57 ล้านบาท (SET+MAI)
 
– กระทรวงพาณิชย์ปรับลดคาดการณ์เงินเฟ้อทั้งปีมาอยู่ที่ -1 ถึง -0.2% จากเดิมที่คาดว่าจะอยู่ที่ 0.6-1.3% หลังดัชนีราคาผู้บริโภค(CPI) ในเดือน ก.ย.58 ขยายตัวติดลบต่อเนื่องเป็นเดือนที่ 9 จากภาวะเศรษฐกิจชะลอตัว ประกอบกับสถานการณ์ราคาน้ำมันในตลาดโลกยังมีแนวโน้มลดลงต่อเนื่อง ซึ่งทำให้ต้นทุนสินค้าต่างๆ ปรับลดลงตามไปด้วย
– World Economic Forum (WEF) ได้เปิดเผยรายงานความสามารถในการแข่งขันระดับโลก “Global Competitiveness Index : GCI” โดยปีนี้ประเทศไทยได้รับการจัดอันดับให้อยู่ที่ในอันดับที่ 32 โดยมีคะแนน 4.6 จากคะแนนเต็ม 7 คะแนน ซึ่งใกล้เคียงกับอันดับที่ 31 ในปี 57 ซึ่งมีคะแนน 4.7 คะแนน
– นายชาติชาย ทิพย์สุนาวี ปลัดกระทรวงคมนาคม เปิดเผยภายหลังเข้ารับตำแหน่งอย่างเป็นทางการวันแรกว่า จะเร่งผลักดัน  การประกวดราคาโครงการมอเตอร์เวย์ 3 สายคือ สายพัทยา-มาบตาพุด, สายบางปะอิน-นครราชสีมา และบางใหญ่-กาญจนบุรี ให้ได้ภายในปี 2558 และภายในเดือนต.ค.นี้จะเสนอโครงการรถไฟฟ้าสายสีส้ม(ศูนย์วัฒนธรรมฯ-มีนบุรี) เข้าสู่การพิจารณาของที่ประชุมคณะรัฐมนตรี
– นางเลล เบรนาร์ด ผู้ว่าการธนาคารกลางสหรัฐ (FED) ได้เรียกร้องให้ธนาคารต่างๆเฝ้าระวังความเสี่ยงที่เกี่ยวข้องกับบริษัทปล่อยกู้ออนไลน์ ซึ่งกำลังมีการขยายตัวมากขึ้นในภาคการธนาคาร
– นายเจอร์รี ไรซ์ โฆษกกองทุนการเงินระหว่างประเทศ (IMF) ระบุว่า จีนได้เริ่มรายงานพอร์ททุนสำรองเงินตราระหว่างประเทศต่อ IMF ซึ่งเป็นความพยายามที่จะปรับปรุงความโปร่งใสในการเปิดเผยข้อมูลของจีน
– สมาคมตัวแทนจำหน่ายรถยนต์ญี่ปุ่น เผยยอดขายรถใหม่ของญี่ปุ่นลดลง 7.6% ในเดือน ก.ย.เมื่อเทียบรายปี สู่ระดับ 479,375 คัน ซึ่งปรับตัวลงติดต่อกันเป็นเดือนที่ 9 ขณะที่อุปสงค์รถยนต์ขนาดเล็กยังอ่อนแรงเนื่องจากภาษีที่สูงขึ้น
ขณะที่สมาคมยานยนต์น้ำหนักเบาและมอเตอร์ไซค์รายงานยอดขายรถยนต์ขนาดเล็กที่มีขนาดเครื่องยนต์ไม่เกิน 660 ซี.ซี. หดตัว 14.7% แตะที่ 173,573 คัน ซึ่งลดลง 9 เดือนติดต่อกัน ส่วนยอดขายรถยนต์ประเภทอื่นที่ไม่ใช่รถยนต์ขนาดเล็กลดลง 3.0% สู่ระดับ 305,802 คัน ซึ่งปรับตัวลงเป็นครั้งแรกในรอบ 2 เดือน เม.ย.ปีนี้